
JUDETUL IASI








CONSILIUL LOCAL




             

AL MUNICIPIULUI PASCANI

H O T Ă R Â R E

privind reglementarea procedurii de executare a lucrarilor  cu foc deschis si a fumatului in municipiul Pascani
Consiliul Local al municipiului Pascani, judetul Iasi;
     Avand in vedere expunere de motive a  Primarului municipiului Pascani,  in calitate de initiator al proiectului de hotarare, inregistrata sub nr. 3191/17.02.2010 ;

In baza Raportului comun al Compartimentului pentru Situatii de Urgente si al Compartimentului Juridic si Contencios inregistrat sub nr. 3190/17.02.2010;
Avand in vedere procesul verbal de control al Inspectoratului pentru Situatii de Urgenta „Mihail Grigore Sturdza” al judetului Iasi, inregistrat sub nr. 17367/16.09.2009.

    In baza rapoartelor de avizare ale :

· Comisiei de prognoze economico- sociale, buget, finante, industrie, agricultura, silvicultura, prestari servicii, comert si IMM-uri;

· Comisiei de organizare  si dezvoltare urbanistica, realizarea lucrarilor publice, conservarea monumentelor istorice, protectia mediului, ecologie, patrimoniu si administratie publica;

· Comisiei juridice, ordine publica, drepturile omului si libertatilor cetatenesti  din cadrul Consiliului Local al municipiului Pascani;         
Avand în vedere prevederile art. 13 din Legea nr. 307/2006 privind apararea impotriva incendiilor, actualizata;
Avand in vedere prevederile art. 14 lit. d) din Ordinul Ministerului Administratiei si Internelor nr. 163/2007 privind aprobarea Normelor generale de aparare impotriva incendiilor; 
 Avand in vedere prevederile Legii nr. 349/2002 pentru prevenirea şi combaterea efectelor consumului produselor din tutun, cu modificarile si completarile ulterioare;
Avand in vedere prevederile art. 36, alin. (1), alin. (2) lit. d, alin. (6) lit.a pct. 8 din Legea nr. 215/2001 privind administraţia publică locală, republicata cu modificarile si completarile ulterioare;

În temeiul art. 45  alin.(1) din Legea nr. 215/2001, privind administraţia publică locală, republicată, cu modificarile  si completarile ulterioare;       

H O T Ă R Ă Ş T E :

Art.1. Se aproba procedura de executare a lucrărilor cu foc deschis şi a fumatului  in Municipiul  Pascani, in conformitate cu prevederile legale, potrivit anexei nr. 1, parte integranta din prezenta hotărîre. 
Art.2. Servicul Administratie Publica va comunica in copie prezenta hotarare: 
· Institutiei Prefectului Judetului Iasi;
· Primarului municipiului Pascani;
· Compartimentului Situatii de Urgenta;
· Institutiilor subordonate Consiliului Local al municipiului Pascani
· Inspectoratului pentru Situatii de Urgenta „Mihail Grigore Sturdza” al judetului Iasi;
· Mass-media.
Preşedinte de şedinţă,





 Contrasemnează,
      Consilier local,                                                                       SECRETAR
   HALDAN VASILE                                                     Cons. jr. ZUZAN MIRCEA
Nr.  14
Din : 26.02.2010

 Anexa nr. 1  la H.C.L. nr. 14 /26.02.2010
Reglementarea lucrului cu foc deschis

şi a fumatului în municipiul PASCANI
 (1) Utilizarea focului deschis în locuri cu pericol de incendiu şi pe timp de vânt este interzisă; locurile cu pericol de incendiu, în care se aplică această interdicţie, se stabilesc şi se marchează de persoanele în drept.

(2) Prepararea hranei prin utilizarea focului deschis în incintele unităţilor, în zonele de agrement şi în gospodăriile populaţiei se face numai în locuri special amenajate, în condiţii şi la distanţe care să nu permită propagarea focului la construcţii, depozite, culturi agricole, păduri, plantaţii sau la alte vecinătăţi.

(3) Locul special amenajat în care se vor aduna resturile  menajere  şi vegetaţia uscată din Municipiul Pascani în scopul arderii va fi situat în ................................................... . Se vor lua măsuri pentru împiedicarea propagării focului la vecinătăţi, asigurându-se supravegherea permanentă a arderii, precum şi stingerea jarului după terminarea activităţii.

(4) Arderea miriştilor se face numai după luarea măsurilor ce se impun pentru împiedicarea propagării focului la vecinătăţi, asigurându-se supravegherea permanentă a arderii.

(5) Utilizarea focului deschis nu se admite la distanţe mai mici de 40 m faţă de locurile cu pericol de explozie: gaze şi lichide combustibile, vapori inflamabili, explozivi etc., respectiv 10 m faţă de materiale sau substanţe combustibile: lemn, hârtie, textile, carton asfaltat, bitum, ulei etc., fără a fi supravegheat şi asigurat prin măsuri corespunzătoare.

(6) Luarea măsurilor pentru prevenirea jocului copiilor cu focul în condiţii şi în locuri în care se pot produce incendii constituie o obligaţie a persoanelor care răspund, potrivit legii, de creşterea, educarea şi îngrijirea copiilor.

(7) Distrugerea prin ardere a unor deşeuri sau reziduuri combustibile se efectuează cu respectarea legislaţiei specifice privind protecţia mediului.

(8) Efectuarea lucrărilor de sudare, tăiere, lipire sau a altor asemenea operaţiuni care prezintă pericol de incendiu, în construcţii civile (publice), pe timpul programului cu publicul, în instalaţii tehnologice cu risc de incendiu sau explozie, în depozite ori în alte spaţii cu pericol de aprindere a materialelor, produselor sau substanţelor combustibile este interzisă.

(9) Lucrările prevăzute la punctul (8) se pot executa în spaţiile respective numai după ce s-au luat măsuri pentru: evacuarea persoanelor, îndepărtarea sau protejarea materialelor combustibile, golirea, spălarea, blindarea traseelor de conducte ori a utilajelor, aerisirea sau ventilarea spaţiilor, dotarea locurilor de muncă cu mijloace de limitare şi stingere a incendiilor.

(10)Este interzisa folosirea focului deschis in locurile (incaperile, zonele, instalatiile, echipamentele, mijloacele de transport etc.) in care se prelucreaza, se utilizeaza, se depoziteaza, se vehiculeaza, se manipuleaza materiale si substante combustibile sau care, in prezenta focului deschis, prezinta pericol de incendiu sau de explozie, precum si in apropierea acestora, cum sunt:

a) instalatiile de producere, prelucrare, reglare, comprimare, transport si distributie a gazelor combustibile (gaz metan, acetilena etc.) si a oxigenului;

b) instalatiile de producere, prelucrare, pompare, transport si distributie a lichidelor combustibile (produse petroliere, vopsele, lacuri etc.);

c) sectiile si atelierele de vopsitorie, prelucrare a lemnului,  de intretinere si reparatie a autovehiculelor si utilajelor de ridicat si stivuit etc.;

d) depozitele de lichide combustibile (benzina, benzen, vopsele, lacuri, solventi, uleiuri, motorina etc.), material lemnos si produse din lemn, produse textile si de hirtie, mase plastice, recipiente transportabile cu gaze comprimate, etc.;

e) incaperile in care se executa operatiuni de spalare sau de curatare cu produse petroliere (benzina, neofalina, parchetin, petrosin etc.), precum si de vopsire in care  s-au folosit solventi inflamabili;

f) incaperile unde se executa lucrari de finisaj cu substante combustibile;

g) incaperile si podurile cladirilor ale caror elemente de constructie sunt realizate din materiale combustibile;

h) laboratoarele in care se utilizeaza substante combustibile;

i) incaperile de incarcat acumulatori;

j) incaperile cu echipament electric de calcul, masura, control, automatizare, semnalizare; 
k)  incaperile speciale de cabluri electrice;

l) incaperile centralelor termice.

Este interzisa, de asemenea, efectuarea lucrarilor de sudare, taiere , lipire, in constructii civile ( publice ), pe timpul programului cu publicul.

(11) Lucrările menţionate la punctele (4) şi (10) se execută numai pe baza permisului de lucru cu foc, al cărui model este prezentat în anexa nr. 4 din Ordinul nr. 163/2007.

(12) Permisul de lucru cu foc se întocmeşte de către  Cadrul tehnic cu atributii privind apararea impotriva incendiilor si  inspectorul de Protectie Civila din cadrul Primarie municipiului Pascani, în două exemplare, dintre care unul se înmânează şefului formaţiei de lucru sau persoanei care execută operaţiunile cu foc deschis, iar celălalt rămâne la emitent.

(13) Permisul de lucru cu foc este valabil o singură zi.

(14) La terminarea lucrului, permisul de lucru cu foc se predă de către executant emitentului.

(15) Şeful sectorului de activitate, atelier, secţie, depozit, instalaţie etc. în care se execută operaţiuni cu foc deschis are obligaţia să asigure măsuri pentru:

a) pregătirea locului;

b) instruirea personalului;

c) controlul după terminarea lucrării.

(16) Executantul lucrării are obligaţia de a utiliza pentru executarea lucrărilor cu foc deschis numai echipamente şi aparate în bună stare de funcţionare.

(17) Toate echipamentele şi aparatele pentru executarea lucrărilor cu foc deschis se întreţin şi se verifică în conformitate cu instrucţiunile furnizorului.

(18) - În timpul executării lucrării trebuie să se asigure:

a) supravegherea permanentă a flăcării, a răspândirii şi a traiectoriilor scânteilor sau particulelor de materiale incandescente şi a intensităţii fluxului de căldură;

b) strângerea şi depozitarea resturilor de electrozi în vase speciale cu nisip sau cu apă;

c) închiderea robinetelor buteliei de oxigen şi a generatorului de acetilenă, dacă durata întreruperii executării lucrării depăşeşte 10 minute;

d) interzicerea agăţării arzătoarelor, chiar stinse, de buteliile de oxigen sau de generatoarele de acetilenă;

e) neefectuarea de deplasări cu arzătoarele aprinse în afara zonei de lucru sau de urcări pe scări, schele etc.;

f) evacuarea carbidului din generator, în cazul întreruperii lucrului pe o perioadă mai îndelungată.

(19) După terminarea lucrării, şeful sectorului de activitate, prevăzut la punctul (15), trebuie să asigure următoarele măsuri:

a) verificarea locului în care s-a executat lucrarea, precum şi a spaţiilor adiacente şi a celor situate la cotele inferioare sau superioare, pentru a constata dacă nu s-au creat focare de incendiu: zone incandescente, miros de ars sau degajări de fum etc.;

b) descoperirea tuturor zonelor protejate, verificându-se dacă starea lor este intactă, şi luarea de măsuri în consecinţă;

c) verificarea, la anumite intervale, pe parcursul mai multor ore şi în timpul nopţii, a situaţiei existente la locul în care s-a efectuat lucrarea şi în imediata apropiere a acestuia;

d) depozitarea în condiţii de siguranţă a echipamentelor folosite la lucrare;

e) reamplasarea pe poziţiile iniţiale a elementelor şi materialelor combustibile la cel puţin 6 ore de la terminarea lucrării;

f) colectarea şlamului de carbid în containere destinate acestui scop şi depozitarea acestora într-un loc special amenajat.

(20) Folosirea flăcării: lumânări, făclii, torţe şi altele asemenea pe timpul spectacolelor de teatru, operă, operetă, a festivităţilor desfăşurate în restaurante sau pentru ambianţă ori divertisment în restaurante, baruri, cluburi, discoteci etc. este interzisă.

(21) Pentru durate scurte, stabilite precis, se admite folosirea flăcării în situaţiile menţionate la alin. (1), cu condiţia asigurării condiţiilor de împiedicare a iniţierii şi propagării incendiului, după cum urmează:

a) evitarea amplasării în apropierea sau contactul cu materiale combustibile: decoruri, costume, haine, perdele etc.;

b) folosirea unor suporturi incombustibile;

c) prevenirea producerii unor incendii prin răsturnare, manevrare greşită etc.;

d) stingerea obligatorie a flăcărilor la terminarea evenimentului;

e) nominalizarea personalului propriu ce asigură supravegherea şi intervenţia în caz de incendiu;

f) asigurarea mijloacelor tehnice adecvate de apărare împotriva incendiilor;

g) anunţarea, după caz, a serviciului profesionist, voluntar sau privat, pentru situaţii de urgenţă, a cadrului tehnic sau a personalului de specialitate cu atribuţii în domeniul apărării împotriva incendiilor.

(22) Reglementarea fumatului din punct de vedere al prevenirii incendiilor este obligatorie în cadrul fiecărui operator economic sau al fiecărei instituţii publice şi se face prin dispoziţie scrisă, dată de persoana cu atribuţii de conducere.

(23) Pentru situaţiile în care o construcţie sau o amenajare este folosită de mai mulţi utilizatori, reglementarea fumatului se face prin dispoziţie emisă de proprietarul construcţiei sau al amenajării respective, însuşită de utilizatorii în cauză.

(24) Fumatul este interzis :

a) în  spaţiile publice închise, conform legii;
b) lanurile de cereale în faza de coacere şi zonele împădurite;

c) în apropierea spaţiilor de depozitare şi comercializare a combustibililor lichizii, solizi şi gazoşi;
(25) Locurile în care este interzis fumatul se marchează conform legii.
(26) Fumatul va fi permis numai în locurile amenajate pentru fumat.
(27) Locurile în care este permis fumatul se marchează cu indicatorul "LOC PENTRU FUMAT".

(28) Locurile pentru fumat stabilite în exteriorul clădirilor sunt amplasate la o distanţă mai mare de 40 m faţă de locurile în care există pericol de explozie: gaze şi lichide combustibile, explozivi, vapori inflamabili etc., 10 m faţă de locurile în care există materiale solide combustibile: lemn, textile, hârtie, carton asfaltat, bitum, şi 50 m faţă de culturile de cereale păioase în perioada coacerii şi recoltării sau de zonele împădurite.

(29) Locurile stabilite pentru fumat se prevăd cu:

a) scrumiere sau vase cu apă, nisip sau pământ;

b) instrucţiuni afişate, cuprinzând măsuri de prevenire a incendiilor şi reguli de comportare în caz de incendiu;

c) mijloace tehnice de apărare împotriva incendiilor.

(30) Scrumierele din interiorul clădirilor se amplasează astfel încât să nu fie posibilă aprinderea materialelor combustibile din apropiere, cum ar fi draperii, perdele, jaluzele.

(31) Depunerea în scrumiere a altor deşeuri de materiale combustibile, cum sunt hârtia, cartonul, textilele, este interzisă.

(32) Golirea scrumierelor în coşurile de hârtie sau în alte locuri în care există materiale combustibile este interzisă.

(33) Aruncarea la întâmplare a resturilor de ţigări sau chibrituri aprinse este interzisă.










